กลยุทธ์ลงทุนวันนี้ โบรกฯ คัด 4 กลุ่มหุ้นเด็ด แนะ “Selective Buy” มีปัจจัยบวกน่าลงทุน
กลยุทธ์ลงทุนวันนี้ โบรกฯ คัด 4 กลุ่มหุ้นเด็ด แนะ "Selective Buy" มีปัจจัยบวกน่าลงทุน
5 ก.พ. 2561

บล.กรุงศรี ระบุว่า ภาวการณ์ลงทุนทั่วโลกรวมถึงไทยยังคงถูกความกังวล Bond Yield 10 ปีสหรัฐที่พุ่งขึ้นสูงสุดในรอบ 4 ปีจากแนวโน้มการจ้างงานนอกภาคการเกษตร รายได้ต่อชั่วโมงของสหรัฐที่แข็งแกร่ง และภาวะเงินเฟ้อที่สูงขึ้น ซึ่งอาจทำให้ FED ปรับขึ้นอัตราดอกเบี้ยเร็วกว่าคาดและกดดันให้ดัชนี VIX index วันก่อนพุ่งขึ้นสูงสุดในรอบ 2 ปีที่ 17.3 จุด
นอกจากนี้ราคาสินค้าโภคภัณฑ์ เช่น น้ำมัน ถ่านหิน ที่ทรุดตัวลงแรง อีกทั้งแรงกดดันจาก Fund Flow ต่างชาติที่ยังคงไหลออกจะเป็นแรงกดดันต่อภาวะตลาดด้วยเช่นกัน ดังนั้นประเมินว่า SET จะปรับตัวลงทดสอบแนวรับ 1,800 – 1,805 จุด
สำหรับกลยุทธ์การลงทุนวันนี้ Selective Buy กลุ่มเหล็ก ราคาเหล็กรีดร้อนพุ่งขึ้นทำ High ในรอบ 6 ปีล่าสุด 722 US/Tons, กลุ่มส่งออก (อาหาร อิเล็กทรอนิคส์) ค่าเงินบาทอ่อนค่าลงล่าสุด 31.5 Bath/USD
รวมทั้งกลุ่มเครื่องดื่ม (HTC ICHI CBG) ได้ประโยชน์จากการลอยตัวน้ำตาลซึ่งทำให้ต้นทุนน้ำตาลลดลง และกลุ่มที่คาดว่างบไตรมาส 4/60 โดดเด่น UVAN GCAP ORI  IHL BCH  TPCH BR MTLS SAWAD HTC TK